Sitzungsberichte 

der 

königl.  bayer.  Akademie  der  Wissenschaften. 


Philosophisch  - philologische  Classe. 

Sitzung  vom  2.  Dezember  1865. 


Herr  Maurer  hielt  einen  Vortrag  über 

„die  Ausdrücke:  altnordische,  altisländische 
und  norwegische  Sprache“. 

Die  Classe  genehmigte  die  Aufnahme  dieser  Abhandlung 
in  die  Denkschriften. 


Herr  C.  Hofmann  theilte  folgende 

„Altfranzösische  Pastourelle  aus  der  Berner 
Handschrift  Nr.  389“ 

mit. 


I. 

C.  Bern.  389.  f°.  11.  r°. 

1.  Antre  Arais  et  Dowai 
defors  Gravailie, 
ensi  comme  chevachai, 
trovai  Perrenelle 


[1865.  II.  4.] 

en  un  pre  herbe  coillant 
et  joliement  chantant, 
si  com  l’ai  oie: 

„he  Huwes!  a blanc  tabair, 
vos  ne  l’en  moinres  mie“. 

2.  Si  tost  com  chosie  l’ai, 
tornai  vers  la  belle, 
gentement  la  saluai, 
baisai  sa  bouchete, 

Ne  respont  ne  tant  ne  quant, 
ai[n]sseis  plux  haut  ke  davant 
chante  a voix  serie : 

„he  Huwes!  a blanc  tabair  etc. 

3.  Si  tost  comme  retornai 
vers  la  pucelete, 

et  je  l’en  cuidai  porteir 
per  davant  ma  celle, 
quant  mx  compaignon  huant 
vindrent  apres  moi  huchant 
per  lor  estoutie: 

„he  Huwes ! a blanc  tabar 
vos  ne  Pen  moinres  mie“. 

II. 

Pastorelle. 

C.  Bern.  389.  f°.  15.  v°.  Thiebaus  de  Nangis. 

1.  A douls  tens  pascor 
me  levai  matin 
et  por  la  chalor 
errai  mon  chamin, 
gardai  devant  moy, 

deleis.  I.  anoy 
en.  I.  praielet 
lai  choisi  Guion 
ki  se  gamentoit. 

2.  Celle  pairt  tornai 
mon  cheval  tout  droit 
et  li  demendai, 
porcoi  il  ploroit? 

il  me  respondit: 

„sire,  trop  l’ai  dit; 
maix  Perrins  ait  tort. 

A pouc  ne  m’ait  mort, 
se  ne  seit  porcoi;“ 

3.  ,,Paistres,  coi  ke  soit, 
li  ais  tu  mesfait?“ 

„Sire,  par  ma  foi! 
saichies,  ke  non  ai, 
ne  nul  vilain  plait 

ne  li  porchaissai; 
maix  s’ait  fait  Marot, 
ke  dist  k’en  cest  boix 
l’autrier  la  baixai.“ 

4.  „Paistres,  ne  tant  cbaut 
lai  ton  gamenteir. 

G’irai  en  cest  bois  [lies  gaut] 
mon  cors  deporteir; 
se  g’i  truis  Robin, 

Guion  ne  Perrin, 
je  les  amoinrai 
et  la  paix  ferai 
et  d’eaus  et  de  toi.“ 

5.  Je  me  chevachai 
mon  cheval  a dos, 

a veux  [1.  voix]  escriait 
Perrins  et  Margot: 

,,Robins,  ou  ies  tu? 
jai  t’iert  chier  vandus 
li  baisiers  Marot 
ke  en  cest  vert  boix 
feis  davant  nos.“ 

6.  Celle  pairt  tornai 

mon  frain  abandan,  [1.  a bandon] 

gardai  devant  moi, 

s’ai  choisi  Guion 

et  son  parenteit 

k’estoient  armeit 

de  lors  wanbixons, 

haiches  et  baistons 

portoient  tuit  troi. 

III. 

B.  Bern.  389.  f°.  32.  v°. 

1.  Belle  Aelis  une  jone  pucelle 

Gardoit  aignials  lonc  une  fontenelle 

per  un  matin 

aikes  pres  d’un  vies  molin. 

Tint  un  mastin 
loiet  en  sa  cordelle 
por  la  poour  d’Isangrin. 

Vait  regraitant  son  meschin, 
chantoit  ceste  chansonnete  : 

,,Tuit  li  amerous  — se  sont  endormi, 

Je  sui  belle  et  blonde,  — se  n’ai  point  d’amin,“ 

2.  D’amors  sospris 

m’en  voix  vers  la  tousete, 

Et  se  li  dix: 

,, ameis  moy,  suer  doucete. 

A vos  m’enclin, 
loiaul  amin 
enterin 

aureis  en  moy. 

Suer  doucete, 
foi 

ke  je  doi 
saint  Martin! 

chainxe  vos  donrai  de  linc 
et  grant  cote  de  brunete. 

A vos  me  doing  et  otroi.“ 

Je  li  ai  tout  mon  euer  doneit, 
si  n’en  ai  point  aveuc  moy. 

3.  Elle  ot  paor. 

si  en  devint  plux  belle, 
de  la  color 

semblait  roze  novelle. 

Tous  m’esjoi 

de  la  biaulteit  k’en  li  vi, 

pues  li  di: 

“ameis  moi,  ma  damoiselle.“ 

Et  eile  me  respondi: 

"“sire,  je  n’os  faire  amin 

por  ma  meire  Perenelle,  ke  sovent  me  bat  le  dos. 
Se  j’oussexe  ameir,  j’amaixe. 

4.  Jai  en  amor 

de  si  povre  tousete 
n’averies  honor. 

Trop  per  sui  jonete, 

n’ains  n’o  am  in 
ne  d’amors  pairleir  n’oi, 
se  vos  pri 

c’aillors  conteis  vos  noveiles 
ou  muels  l’entendront  de  mi.“ 

Lors  li  ai  dit: 

5,aies  merci 

de  vostre  amin,  blonde  et  belle, 

ke  por  vostre  amor  se  muert,  a euer  me  tient. 

5.  Couze  viaulz  [ouze,  juaulx?]  et  bone  robe  entiere. 
Senture  et  gans  aureis  et  amoniere, 
se  vos  voleis.“ 

Les  uiaus  [juaus?]  li  ai  moustreis, 

* pues  dix:  „teneis!“ 

Lors  se  fist  un  pouc  moins  fiere, 
se  nes  ait  pais  renfuseis, 
ains  dist:  ,,sires,  reveneis, 
je  vos  doing  m’amor  entiere. 

Cuers  douls,  agrant  poene  me  depairt  de  vos.“ 

IY. 

Pastourelle. 

C.  Bern.  389.  f°.  41.  r°. 

1.  Chevachai  mon  chief  enclin, 
plux  pensis  ke  ne  souloie. 

Per  desous  un  abeespin 
truis  pastoure  ki  s*  ombroie, 
sente  avoit  blanche  courroie, 
vestu  ot  chainxe  de  lin. 

Soule  estoit  fors  c’un  mastin, 
ke  li  retornoit  sa  proie. 

Deus,  tant  doucement  desploie. 

quant  eile  ot  ou  gaut  Robin. 
Nuls  ne  paisse  lou  chamin, 
ke  yolentiers  ne  la  voie. 

2.  De  mon  cheval  descendi 

et  li  dix:  ,,deus  vos  sault,  belle  1 
pastourelle,  a vos  m’afi.4, 

Lors  ait  pris  sa  massuete, 
a chien  tire  la  cordeile, 
molt  se  gamente  forment,; 
maix  ceu  m’alume  et  esprant, 
ke  je  vix  per  la  juselle 
la  char  desous  la  mamelle 
plux  blanche  ke  nul  airgent. 

Cors  si  avenant  ne  gent 
n’ot  onkes  maix  pastourelle. 

3.  De  ceu  molt  me  desconfort, 
ke  la  vi  si  esbaihie; 

maix  de  tant  me  resconfort, 
k’elle  n’est  dou  boix  saillie. 

Je  Tenbraisse  et  eile  crie, 
fiert  et  esgratine  et  mort, 
jure  la  vie  et  la  mort, 
k’elle  ne  m’ameroit  mie. 

,,J’ai  amin,  faites  amiel 
jai  ne  serons  d’un  acort; 
a Robin  du  boix  m’acort 
a cui  je  seux  otroieie“. 

4.  „Pastoure,  se  deus  me  gairt! 
j’aurai  vostre  pucelaige, 
pues  ke  si  trovei  vos  ai 
soulete  en  cest  boscaige. 

Se  vos  braies,  moi  k’en  chaille, 

car  nos  sods  en  perfont  gaut.“ 
„Sire,  pues  k’estes  si  baus 
de  moi  faire  teil  outraige, 
n’ait  pastor  en  cest  boscaige 
ne  fourestrier  en  cest  gaulft], 
se  l’alainne  ne  me  faut, 
ne  saiche  cest  mariaige.“ 

5.  Ne  vo  plux  a li  tencier, 
ains  l’ai  sor  Perbe  getee; 
maix  as  jambes  desploier 
lai  fut  grande  la  criee. 

Haut  crie  goule  beeie, 
ke  Poirent  li  bergier, 
et  Robins  li  fils  Foucbier 
i ait  fait  grant  asemblee, 
ki  d’un  baston  de  pomier 
m’ait  la  chine  mesuree. 

Pues  m’ait  dit  en  reprovier: 
„vasauls,  retorneis  airrier, 
s’en  moinres  vostre  espousee.“ 


Y. 

Pastorelle. 

C.  Bern.  389.  f°.  53  (alt  LY)  v°. 

1.  De  saint  Qua[n]tin  a Cambrai 
cbevalchoie  P autre  jour, 
leis  un  bousson  esgairdai, 
touse  i vi  de  bei  atour, 
la  color 

ot  frexe  com  roze  en  mai. 

De  euer  gai 
chantant  la  trovai 

ceste  chansonnete: 

„en  non  deu,  j’ai  bei  amin, 

coente  et  jolif, 

tant  soie  je  brunete.“ 

2.  Vers  la  pastoure  tornai 
quant  la  vi  en  son  destour, 
hautement  la  saluai 

et  di : „deus  vos  doinst  boen  jour 
et  honor! 

celle,  ke  si  trovei  ai, 

sens  delai 

ces  amis  serai.“ 

Dont  dist  la  doucete: 

„en  non  deu,  j’ai  bei  amin, 

• coente  et  joli, 
tant  soie  je  brunete.“ 

3.  De  leis  li  seoir  alai 

et  li  pria[i]  de  s’amor. 

Celle  dist:  „je  n’amerai 
vos  ne  autrui  per  nul  tour, 
son  [1.  sens]  pastor 
Robin,  ke  fiencie  l’ai. 

Joie  en  ai, 
si  en  chanterai 
ceste  chansonnete: 

„en  non  deu,  j’ai  bei  amin, 

coente  et  jolit, 

tant  soie  je  brunete.“ 

TI. 

C.  Bern.  389.  f°,  65.  r°. 

Jaike  de  Cabai  [1.  Cambrai]  li  chans  sire  herelicauba  (sic) 

1.  Eier  [1.  Hier]  matinet  deleis  un  vert  boisson 
trovai  touse  soule  sens  compaignon. 

Jone  la  vi,  de  m’amor  li  fix  don, 

se  li  ait  dit:  „damoiselle, 

simple  et  saige,  bone  et  belle, 

dous  cuers  plains  d’envoixeüre, 

per  vostre  bone  aventure 

et  per  bone  estrainne, 

je  vos  presente  m’amor 

et  m’entente  debonaire 

sens  retraire.  r 

Belle  bouche  — douce  — per  baixier, 

je  vos  servirai  tous  tens, 

cuers  debonaires  et  frans * 

et  plaixans“. 

2.  La  bergiere  m’ait  tantost  respondut: 

„sire,  vo  don  ne  prix  pais  un  festut. 

Raleis  vos  en,  ke  pouc  vos  ait  valut 
vostre  longue  triboudainne. 

Une  autre  amor  me  demoinne; 
je  n’auroie  de  vos  eure, 

Robins  est  en  la  pasture 
cui  je  seux  amie. 

Aleis  arriere, 
ke  il  ne  vos  fiere; 
c’est  folie,  — musardie. 

Cest  outraie  — n’ai  je  — pais  loeit. 

Robins  est  fei  et  gringnus, 
se  poreis  estre  ferus 
et  batus.“ 

3.  Quant  j’ai  veüt,  ke  per  mon  biaul  proier 
ne  me  porai  de  li  muels  acoentier, 

tout  maintenant  la  getai  sor  Terbier 
en  mi  leu  de  la  praeelle, 
se  li  levai  la  gonelle 
et  apres  la  foureüre 
contremont  vers  la  senture, 
et  eile  c’escrie: 

/ 

„Robin  aüe! 

cor  pran  la  messue!“ 

Je  li  proie 
ke  soit  coie. 

Dont  s’acoixe, 
noxe 

ne  fist  plux, 
se  menaimes  nos  solais 
sor  l’erbete  et  sor  les  glais 
brais  a brais. 

4.  Riant  juant  somes  andui  assis 

leis  le  boisson,  ki  iert  vers  et  foillis. 
Esvos  Robin,  ki  vint  tous  esmaris; 
tramant  sa  massuete 
escrie  a la  bergerete: 

„di  vai,  t’ait  il  atouchie, 
ne  fait  poent  de  velonnie? 
je  t’en  v enger oie.“ 

„Robin,  ne  doute; 
c’ancor  i seux  toute. 

Ne  t’esmaie, 

paie 

le  jugleir, 

k’il  m’ait  apris  a tumeir, 
et  je  li  ait  fait  dancier 
et  bailleir.“ 

5.  Et  dist  Robins:  „onkes  mal  n’i  pensai; 
^ mais  or  me  di,  coment  l’apellerai?“ 

*£'  Je  respondi  ke:  „Jaiket  de  Cambrai 
m’apelle  Tom,  per  samt  Peire!“ 

Lor  ovrit  sa  panetiere, 
si  m’offri  de  sa  manjaille, 
d’un  gros  pain  atout  la  paille; 
maix  ne  m’atalente  trop. 

Muels  amaisse, 
c’a  Marot  juaixe; 
maix  n’osoie, 
joie 

nos  failli, 

si  prix  congiet  de  Robin 
et  Marot  me  fist  enclin 
de  euer  fin. 

VII. 

C.  Bern.  389.  f°.  89  (alt  XCII.)  Jaikes  d’ Amiens. 

1.  Ge  m’en  aloie  ier  matin 
lonc  un  boix  esbanoient, 
trespensis  d’amors  estoie, 
se  m’ aloie  esbatant 
et  trovei  enmei  ma  voie. 
pastorelle  avenant, 
toute  soule  apres  sa  proie 
grant  joie  demenant. 

toute  en  retentist  l’erboie, 
si  haut  aloit  noitent: 
„doreleu  vadi  vadoie!“ 

Robin  vat  appellent. 

2.  Gentement  la  saluoie, 
pues  li  voix  demandant: 
„belle  douce  simple  et  coie, 
cui  aleis  vos  huchant?“ 
„Robin,  sire,  se  l’avoie, 
n’iroie  autre  querant.“ 

„Belle,  il  est  leis  celle  anoie 
ou  il  vait’  donoiant, 
une  a une  cote  bloie 
[s]uaif  sovent  enbraissant.“ 
Dorelot  vadi  vadoie! 

Marot  i cort  errant. 


t- 


3.  Marot  trueve  l’asemblee, 
si  s’escrie  a haut  cri 
comme  femme  forceneie: 
„ahi,  Robin  ahi! 

tres  orde  gairce  provee, 
com  mar  venis  hui  ci! 
molt  per  es  baude  et  ozeie, 
quant  me  touls  mon  amin.“ 
Celle  respont  com  dervee: 

„il  yos  ameroit  fi. 

Dorelo  vadi  vadoie! 
vos  l’aveis  acoupi.“ 

4.  La  messuelle  ait  levee 
Marot  quant  l’entendi; 

jai  en  ferist  [feist?]  armeüre 

quant  Robins  li  toli. 

Grant  bufe  li  ait  donee 
et  molt  bien  la  bati. 

Marot  toute  eschevelee 
vers  moi  s’en  afoit. 

Por  ceu  ke  fust  plux  iree, 
tout  en  plaignant  li  dis: 

„doreleu  vadi  vadoie! 

Marot,  grant  honte  ait  si. 

5.  Marot,  vostre  mercerie 
pouc  prixe,  ce  veeis, 

eil  k’ensi  vos  ait  laidie; 
certes  c’est  grans  vilteis. 

Robins  vos  ait  acoupie, 
et  vos  lui  racoupeis. 

Dorelot  vadi  vadoie! 
un  autre  amin  quereis. 

6.  „Marot  vostre  druerie 
por  deu!  cor  me  doneis. 

Je  vos  ain  et  ser  et  prie 
piece  ait,  bien  le  saveis.“ 

„Sire,  je  sui  si  merrie; 
por  deu!  ne  me  gabeis.“ 

„Non  fais  je,  [ma]  douce  amie, 
ains  vos  di  veritei.“ 

Lors  l’ai  soeif  enbraiscie, 
c’a  force  k’a  boen  greit, 
dorelo  vadi  vadoie! 
en  fis  ma  volenteit. 

Quant  vint  a la  departie, 
si  chante  aval  les  preis: 

„doreleu  yadon  vadoie! 

Robin,  tu  ies  cous  proveis.“ 

YIII. 

Pastorei  e. 

Cod.  Bern.  389.  f°.  121.  v°. 

1.  L’autrier  defors  Picarni 
jueir  m’en  alai, 

une  pastoure  choisi 
ke  crioit : , ,hahai ! 
laise  ke  ferai? 
jeu  ai  perdut  mon  amin,  ^ 
jamaix  n’amerai 
nulliii  de  euer  gai.“ 

2.  Si  tost  com  j’oi  lou  cri, 
celle  part  tornai, 
deleis  un  airbre  foillit 
la  belle  trovai 

et  li  demandai, 

por  coi  k’elle  dist  ensi: 

„jamaix  n’amerais  etc. 

3.  Et  eile  me  respondit: 

„je  le  vos  dirai; 

Robins  d’autrui  ke  de  mi 
prist  chaipel  de  glai. 

Si  graut  duel  en  ai, 
ke  ne  1 puis  mettre  en  obli. 
Jamaix  n’amerai  etc.“ 

4.  „Belle,  pues  k’il  est  ensi, 
vostre  amis  serai. 

A Robin  aveis  failli, 

car  de  voir  lou  sai.“  (vour  sic.) 

Trois  fois  la  baixai, 
et  eile  onkes  pues  ne  dist: 
„Jamaix  n’amerai 
nului  de  euer  gai.“ 

IX. 

Pastorele. 

C.  Bern.  389  f°.  122.  7°. 

1.  L’autrier  a doulz  mois  de  mai, 
ke  nest  la  verdure, 

ke  eil  oixelet  sont  gai, 

plain  d’envoixeüre, 

sors  mon  cheval  l’ambleüre  (od.sozs) 

m’alai  chevalchant, 

s’oi  pastoure  chantant 

de  jolit  euer  amerous: 

„se  j’avoie  ameit  un  jor, 
je  diroie  a tous: 
bones  sont  amors.“ 

2.  Ausi  tost  com  j’entendi 
ceste  chansonnete, 

tout  maintenant  descendi 
per  desor  Terbete, 
si  resgardai  la  tousete 
ke  se  desduisoit 
et  ceste  chanson  chantoit 
de  jolif  euer  amerous: 

„se3 * 5  j’avoie  ameit  etc. 

3.  Tantost  comme  j’entendi 

celle  bergerete, 

maintenant  me  trais  vers  li 

soz  une  espinete, 
et  Robins  de  sa  musete 
davant  li  musoit, 
et  eile  se  rescrioit 
de  jolit  euer  amerous: 

„se  j’avoie  ameit  etc. 

4.  Lors  m’escriai  a haut  ton 
sens  poent  d’arestence: 

„li  lous  enporte  un  mouton!“ 

et  Robins  s’avance, 

s’ai  [1.  ait]  deguerpie  la  dance; 

la  blonde  laissait 

et  eile  se  rescriait 

de  jolit  euer  amerous: 

„se  j’avoie  ameit  etc. 

5.  La  pastourelle  enbraissai 
ki  est  blanche  et  tendre; 
desor  l’erbe  la  getai, 

ne  s’en  pout  deffendre. 

Lou  jeu  d’amors  sens  atendre 
li  fix  per  delit, 
et  eile  a chanteir  se  prist 
de  jolit  euer  amerous: 

„se  j’avoie  ameit.  111.  jors, 
je  di  etc. 

X. 

Unter  den  Pastourelles. 

C.  Bern.  f°.  122.  r°. 

Colins  Pansate  de  Cambrai  (Paris  nennt  ihn  Pausaie). 

1.  L’autrier  per  une  sentelle 
m’en  entrai  en  un  biaul  preit, 

desor  cleire  fontenelle 
m’asix  per  joliveteit. 

Desous  un  airbre  rameit 
boutonneit 

ai  un  douls  cbant  escouteit 
d’une  gentil  pastourelle; 
plainne  estoit  de  grant  biaulteit. 

2.  Vestue  estoit  la  donzelle 

si  com  a dous  tens  d’esteit 
en  un  blanc  chainxe  rideit 
freioleit 

et  pelisson  engoleit 
et  chemixe  belle  et  blanche 
et  texut  d’airgent  ferreit. 

3.  Molt  me  sut  bien  la  donselle, 
kant  lä  vi  de  tel  ator; 

je  li  dix:  „ma  douce  amie, 
deux  vos  doinst  encui  boen  jor!“ 
Elle  respont  per  dousor 
sens  irour: 

„sire,  deus  vos  doinst  honor 
et  medixans  mete  en  biere 
et  nos  [1.  vos]  doinst  joie  d’amors.“ 

4.  Je  vi  bien  en  son  semblant 
maintenant, 

je  gaistoie  mon  romans, 
et  li  dix:  „ma  douce  amie, 
a vrai  cors  deu  vos  comant.“ 
et  eile  me  respondit: 

,,j’  [ai]  amin  [et]  bei  et  gent, 
se  ne  veul  pais  chainge  faire 
de  draip  d’or  a boukerant.“ 

XI. 

Pastorelle. 

C.  Bern.  389  f°.  128.  r°. 

1.  L’autrier  de  coste  Cambrai 
jueir  m’en  aloie, 

lonc  un  buisson  esgairdai  * 
touse,  ki  s’ombroie. 

Faissoit  un  chaipel  de  glai, 
et  quant  devers  li  tornai, 
k’elle  me  chosi, 
se  dist  ceste  chanson  si, 
kant  yit  ke  Faproichoie : 

„Emi  deus,  est  il  ensi, 
c’amors  m’ait  ensi  saixit 
mon  euer  ou  ke  je  soie?“ 

2.  Quant  la  paustoure  [sic]  trovai 
faissant  si  grant  joie, 

deleis  li  seoir  m’alai 
desous  la  codroie 
et  li  dix,  ne  li  cellai: 

„belle,  le  euer  aveis  gai, 
aveis  poent  d’amin?“ 
et  eile  me  respondi: 

„por  coi  donkes  diroie: 

Enmi  deus,  est  il  ensi“ 

3.  Plux  la  vi,  plux  l’aprochai, 
plux  la  regardoie, 

molt  doucement  li  pria  [1.  priai] 
ke  s’amor  fut  moie; 
et  quant  jeu  plux  en  pairleu  [1.  pairlai] 
et  je  moins  i esploitai, 

dont  molt  m’esbaihi; 
ains  dixoit  de  euer  jolit, 
quant  je  plux  en  pairloie: 

„Enmi,  deus  est  il  ensi“ 

4.  Quant  vi,  riens  n’i  conquestai 
qt  mon  tens  perdoie, 
entreacollant  l’eslaissai, 

dont  molt  me  deroie,  [1.  dervoie] 
et  arriere  retornai. 

Por  moi  conforteir  chantai, 
quant  dou  boix  issi, 
et  di  por  metre  en  obli 
les  aneus  ke  j’avoie: 

,,Enmi  deus,  est  il  ensi“ 

5.  Et  quant  partir  m’en  cuidai, 
se  vi  Ions  Perboie 

son  am  in  crieir  hahai 
et  corre  a la  voie, 
et  dixoit:  „deus,  ke  ferai! 
je  voi  bien,  tout  perdut  ai, 
el  [1.  eie]  m’  ait  trait. 

Jamaix  ne  dirai  ensi 
por  chose  ke  je  voie: 

„Enmi  deus,  est  il  ensi 
c’amors  ont  ensi  saixit 
mon  euer  ou  ke  je  soie?“. 

XII. 

Anonym. 

C.  Bern.  389.  f°.  128.  r°. 

1.  I/autrier  me  chevalchoie 
toute  ma  senturelle, 

trovai  enmei  ma  voie 

cortoise  pastourelle, 

lou  cors  ait  [1.  out]  bei  et  avenant, 

la  color  vermaillete. 

Si  tost  com  je  la  vi 
et  je  li  prix  a dire: 

2.  „Belle,  deus  soit  a ti, 
li  fils  sainte  Marie! 
ki  de  toi  fist  bergiere, 
li  cors  deu  le  maldie! 

8’or  ne  fuissiez  — a tel  mestier, 
ou  je  vos  voi  ci  mise, 
li  fils  lou  roi  en  fust  molt  lies, 
s’il  eüst  teille  amie.“ 

3.  „Sire,  teille  com  soie, 
ne  me  quereis  hontaige. 

Se  je  gairde  mes  bestes 
soulete  en  cest  erbaige, 
s’ai  jeu  et  parens  et  amis. 

Se  riens  me  voleis  faire, 
vos  sereis  pris  et  retenus; 
mes  oncles  est  li  maires.“ 

4.  „Douce  plainne  d’orguel 
et  de  grant  felonnie, 

ne  vos  faites  si  fiere 
por  home  ki  vos  prie. 

Dame  sereis,  — se  vos  voleis, 
de  boix  et  de  riviere; 
jamaix  aignialz  ne  gairdereis 
en  preit  ne  en  bruiere“. 

„Sire,  vos  biauls  pairleirs 
m’ait  a Robin  tolue. 

Et  vostre  doulz  regairs 
m’ait  a vos  detenue. 

Or  descendeis,  — se  vos  voleis; 
sor  Perbe  ke  poent  drue, 
de  moi  fereis  — vos  volenteis. 
Onkes  ne  fui  vencue.“ 

5.  Mist  son  pie  jus  dou  destrier, 
se  descent  en  Perbaige, 
trois  fois  si  l’ait  baixie 
en  une  randonnee; 
et  pues  si  li  — ait  dit:  „amis, 
ceste  guerre  est  finee; 
quant  vos  trespaissereis  per  ci, 
m’amor  vos  iert  doneie.*‘ 


XIII 

t°.  128.  v°. 

1.  L’autrier  cbevachai  pensis, 
d’ire  pris  estoie, 

pres  dou  boix  joste  un  lairis 
vi  moneir  graut  joie 
pastoure  de  grant  bador 
toute  soule  sens  pastor. 

„Chanteis,  respondeis  tuit: 
ke  bien  fust  eile  nee! 
he  amis,  li  biaus  li  doz, 
trop  m’aveis  obliee.a 

2.  Vers  li  m’en  voix  sens  targier, 
biaul  Pai  saluee: 

„belle,  deus  vos  doinst  boen  jor 
et  vos  [od.  nos]  doinst  grant  joie.“ 

„Sire,  deus  l’otroie 
et  vos  doigne  ancui  boen  jor 
et  a tous  sous  deshonor 
ke  vers  lor  compaignetes 
loiaul  euer  n’ont; 
li  cors  deu  les  maldie! 
je  n’ai  pais  amoretes, 
amoretes  a mon  vouloir, 
si  en  seux  moins  jolive.“ 

3.  „Jolive  ne  seux  je  pais 
n’estre  ne  devroie, 

car  amoretes  n’ai  pais 
si  com  je  souloie; 
maix  se  je  trovoie, 
ke  m’amaist  sens  fauceteit, 
en  plux  grant  joliveteit 
auroie  tout  mon  euer  mis. 

J’ai  apris  a bien  arneir, 
deux  m’en  doinst  joir!“ 

4.  „Touse,  molt  per  aveis  chier, 
c’amors  vos  maistroie; 
s’averies  moi  ensignier 

coment  j’ameroie  [fehlt  ein  Vers] 
faulz  jangleor  menteor 
ke  nos  font  vivre  a dolor.“ 

„Sire,  n’aies  jai  poour, 
ke  nuls  fins  amans 
ne  se  doit  douteir; 
jai  por  medixans 
ne  larai  l’ameir.“ 

5.  „Ameir  vos  veul  je  de  euer, 
belle  douce  amie, 

n’en  partiroie  a nul  fuer 
coi  ke  nulz  en  die.“ 

Lors  l’ai  enbraissie, 
en  la  bouche  la  baixai 
et  sor  l’erbe  la  getai, 
si  en  ai  fait  mes  voloirs. 
Robins  ait  trop  demoreit 
a la  belle  reveoir. 


f>.  133.  v°. 


XIV. 


1.  L’autrier  me  chevalchoie 

tous  sous  d’Ares  [1.  Aras]  a Dowai, 
une  pastoure  trovoie, 
deus!  tant  belle  n’esgardai. 
Gentilment  la  saluai: 

„belle,  deus  vos  doinst  hui  joie!“ 
„sire,  deus  la  nos  [vos?)  otroie, 
tote  honor  sens  nul  delai; 
cortois  sambleis,  tant  dirai.“ 


2.  Je  descendi  sor  l’erboie, 
deleis  li  seoir  m’alai 
pues  li  dix:  „ne  vos  anoie, 
belle,  vostre  amis  serai, 
ne  jamaix  ne  vos  faudrai. 

Robe  aureis  d’un  draip  de  soie 
anialz  d’or,  huve  et  corroie, 
blans  gans  anialz  vos  donrai; 
maix  ke  vostre  amis  serai.“ 


3.  „Cheveliers,  [sic]  se  dist  la  bloie, 
de  tant  vos  mercierai; 

maix  ne  sai  coment  lairoie 
Roignet  mon  amin  ke  j’ai; 
il  m’aimme,  ke  bien  lou  sai. 
Pucelle  seux,  k’en  diroie? 
ne  souffrir  ne  vos  poroie; 
maix  tant  vos  afierai, 
ke  jamaix  ne  vos  hairai.“ 

4.  „Biaus  sire,  je  n’oseroie, 
ke  por  Roignet  lou  lairai. 

S’il  me  trovoit,  ke  diroie? 
se  m’aist  deus,  je  ne  sai'; 
vostre  volenteit  ferai.“ 

Je  l’enbresce,  eile  se  ploie, 
lou  jeu  li  fix  toute  voie 
c’onkes  gaires  ne  tarsai; 
maix  pucelle  la  trovai. 

XY. 

f°.  134.  v°. 

1.  L’autrier  levai  ains  jors, 
l’autrier  levai  ains  jors, 
trovai  en  un  destor 
pastoure  sens  pastor, 
en  sa  main  mireor, 
en  l’autre  un  rain  de  flor; 
et  chantoit  per  amor: 

„dorelot  divai  — e ai 
et  sai  et  lai“. 

Maix  en  pouc  d’ore  li  chainjait 

ses  doreleus  — e eus; 

car  uns  leus 

goule  baiee  famillous 

se  fiert  entre  ces  pors  [sic]  millors. 

2.  Tost  perdit  son  desduit. 

* Evos  le  louf  k’enfuit 

a boix,  cui  ’kil  anuist, 
corrant  tout  droit  — e ois. 

Tout  demenois 

me  mix  en  [1.  entre]  lui  et  lou  boix 
por  retenir  — ei. 

A departir 

feri  lou  leuf  de  tail  air, 
ke  la  proie  li  fix  guerpir. 

3.  Elle  prent  a huchier, 
eile  prent  a huchier: 

„fereis,  franc  chevelier; 
car  por  vostre  lowier 
aureis  un  douls  baixier. 

Reveneis  per  nos  — e ou, 
e Robins  iert  cous; 

et  yos  m’aveis  l’aignial  recous, 
n’ai  rien  perdu  — e u, 
joiouse  en  seu.“ 

Robins,  ki  Pavoit  entendu, 
per  felonnie  ait  respondu: 

4.  ,,Trop  tost  m’aveis  guerpi, 
trop  tost  m’aveis  guerpi, 
quant  por  vostre  delit 
aveis  un  home  elit, 
c’onkes  maix  ne  vos  vit. 

Molt  se  preixe  petit 
femme  ki  a teil  fuer 

jete  son  euer, 

en  an  son  baixier  vant  [sic] 

vostre  amor  est  couchas  avant.  [1.  com  chasavant] 

5.  Elle  respont:  „vasals! 
eile  respont:  vasals! 
bien  muet  de  son  ostal 
ki  de  bais  vient  en  haut 
et  d’apiet  a cheval. 

Or  ai  un  novel  mal 

ki  a euer  me  tient  — e em  [1.  ent] 

se  m’en  sovient, 

vos  saveis  bien, 

ke  quant  bels  vient  sor  bei, 

trestout  — e on  [1.  ou] 

per  sa  colour. 

Povre  amor  n’ait  poent  de  savor, 
quant  on  la  puet  troveir  millor.“ 

6.  Dont  la  prix  maintenant, 
dont  la  prix  maintenant, 
si  l’en  portai  corrant 
vers  lou  boix  errammant. 

Elle  dist  en  riant: 

„Robin,  deus  te  saut  — e a [1.  aut] 
et  te  resaut! 

j’en  voix  esbanoier  ou  gal 
por  mon  delit  — e.  i. 
un  soul  petit. 

Se  tu  m’aimmes  tant  com  tu  dis, 
se  pran  bien  gairde  a mes  barbis.“ 

7.  Et  quant  il  en  ot  fait, 
et  quant  il  en  ot  fait, 
si  s’en  torne,  s’en  vait 
et  celle  crie  et  brait 
de  celui  ki  la  lait 

et  huche:  „ke  ferai?“ 

Robins,  quant  l’oi  — ei, 

celle  pairt  vint 

et  per  ranpone  li  ait  dit: 

„tant  graite  chievre  ke  mal  gist  — e i.“ 
Belle,  fait  il,  li  vostre  amis 
vos  ait  laissie  com  putain  vil.“ 

8.  Quant  celle  s’aparsut 
quant  celle  s’apersut, 
de  Robin  ke  se  fut, 
pamee  cheit  jus, 

maix  ceu  ne  li  valt  — e ai  [1.  e alt]; 
car  Robins  saut 
por.  1.  baston  coillir  ou  gaut, 
si  l’en  feri. 

9.  Robins  siet  sous  lou  pin 
et  tient  lou  chief  enclin 
et  jure  saint  Martin 

k’iawe  non  [1.  nen]  est  pais  vin, 
ne  poivres  n’est  comins, 
ne  sauge  n’est  persis, 
ne  argens  n’est  or  fins, 
ne  cuers  de  femme  fins. 

Fols  est  ki  la  croit, 
s’il  ne  la  voit 
pendre  ou  ardoir. 

Femme  fait  bien  ceu  k’elle  doit; 
c’elle  fait  mal,  — ceu  est  ces  drois; 
c’elle  fait  bien,  c’est  contre  lois. 

Ea!  per  un  vasaul, 
ke  per  si  paissait  a cheval, 
me  guerpi  celle  deloiaul.“ 

XVI. 

C.  Bern.  389.  f°.  137.  v°. 

1.  Ou  pertir  de  la  froidure, 
k’esteis  reno veile, 

ke  s’espant  la  verdure, 
aval  la  preelle 
lai  trovai  pastourelle 
leis  une  fontenelle 
et  Robin  ki  flahutoit, 
apres  a son  frestel  notoit: 

„j’ai  amor  novelle. 

Se  j’ai  ameit,  j’ai  choisit 
del  mont  la  plux  belle.“ 

2.  Molt  per  demonoit  grant  joie; 
maix  tost  fut  troublee,* 

li  lous  se  fiert  en  sa  proie 
la  goule  beeie. 

Robins  saiche  s’espee, 
ce  1 chaice  uue  luee, 
et  je  vers  la  pastoure  alai, 
molt  tres  doucement  li  priai: 

„hault  sont  li  boix,  menut  ramei, 

aleis  soeif,  si  m’atendeis; 

vostre  amor  m’ait  le  euer  enbleit.“ 

3.  „Douce  riens,  cortoise  et  saige, 
deveneis  m’amie. 

Vos  moy  sembleis  damoiselle 
de  grant  signorie, 
a vos  n’afiert  il  mie 
de  teil  biauteit  guernie, 
ke  deüssies  bestes  gairdeir.“ 

„Biaus  dous  sire,  de  vos  ameir 
n’ai  je  talent  n’envie. 

J’ai  amin  coente  et  joli 
et  je  seux  sa  loiaul  amie. 

4.  Sire,  je  n’ai  de  vos  eure, 
teneis  vostre  voie, 
aillors  quer  eis  aventure, 
ke  riens  n’en  feroie. 

Certes  fole  seroie, 

se  je  Robin  laissoie 

por  vos,  ke  me  lairies  demain.“ 

,,8uer  doucete,  per  samt  Germain! 

se  n’iert  jai  en  ma  vie, 

mes  amors  et  les  vos  — ne  departiront  mie.“ 


5.  Je  m’asis  leis  la  bergiere, 
se  l’ai  acollee* 
presentai  li  m’amoniere 
k’est  a or  broudee; 
eile  l’ait  resgairdee, 
ne  l’ait  pas  renfusee. 

Je  de  li  mes  volenteis  fix; 
quant  je  les  ou  fait,  se  li  dix: 
„belle,  or  m’aveis  gueri. 
S’onkes  senti  nul  mal  d’amors, 
belle,  or  le  m’aveis  meri.“ 


fa.  138.  v°. 


XYII. 


1.  L’autrier  m’iere  levais, 
sor  mon  cheval  montais, 
fui  por  deduire  alais 

leis  une  praierie. 

Ne  fui  gaires  aloignais, 
quant  me  seux  arestais, 
si  descendi  el  prais 
sous  une  ente  florie, 
s’ai  Ermenjon  choisie; 
onkes  rose  espanie 
ne  fut  teil  ne  christauls. 

Vers  li  voix  lies  et  baus; 
car  sa*biaultez  m’en  prie. 

2.  Quant  la  fui  aprochans,  [1.  aprochais] 
dix  li : „suer,  cor  m’amanz ! [1.  amaiz] 
bonorande  en  serais 

en  toute  vostre  vie.“ 

„Sire,  ne  moi  gaibais, 
ne  saip  ou  troverais 
femme  cui  amerais, 
plux  riche  et  muels  vestue.“ 
„Belle,  je  ne  quier  mie 
enameir  signorie; 
sens  me  plaist  et  biaulteis, 
dont  grant  planteit  aveis, 
et  douce  compaignie.“ 

3.  „De  folie  pairleis, 

ke  nens  n’en  porterais, 
k’autres  est  afiais 
d’avoir  ma  druerie. 

Se  tost  ne  remontais 
et  de  ci  ne  tornais, 
jai  sereis  malmonais, 
ke  Perrins  vos  espie, 
et  s’aurait  grant  aie 


332  tiitzimg  der  philos. -philol.  Classe  vom  2.  Dezember  1865. 


de  bergiers,  s’il  s’escrie.“ 
„Belle,  jai  n’en  doutais; 
maix  a moi  entandais, 
vos  dites  grant  folie.“ 

4.  „Sire,  a moins  je  vos  pri, 
k’aies  de  moi  merci, 

ke  je  reyanrai  si, 
si  serai  malbaillie. 

„Belle,  je  vos  afi, 
se  m’aveis  a ami, 
n’i  aurait  si  hardi, 
ki  outraige  vos  die. 

Por  deu!  soiez  m’amie.“ 
„Sire,  n’en  pairleis  mie; 
por  tout  ceu  ke  je  vi 
a Limoges  mardi, 
ne  1 vos  creanterie.“ 

5.  „Bergiere,  or  est  ensi, 
fols  seux  quant  je  vos  pri, 
c’onkes  nulz  ne  joi 

de  longue  roterie.u 
Lors  la  traix  pres  de  mi, 
eile  gitait  un  cri 
k’onkes  nuls  ne  l’oi. 

Ne  fut  pais  trop  estrive; 
ains  m’ait  dit  cortoisie: 
„sire,  g’iere  merrie, 
quant  vos  venistes  si; 
or  ai  lou  euer  joli, 
vostre  jeus  m’ait  guerie. 

6.  Perrins  m’ait  engingnie, 
car  onkes  en  sa  vie 

si  bei  ne  me  servi; 
por  ceu  se  lou  defi 
(Tun  mes  de  coupperie.“ 

Et  Perrins  hant  [1.  haut]  c’escrie: 
„je  t’ai  trop  bien  servie! 
tu  lou  m’ais  mal  meri, 
davant  moj  m’ais  honi; 
jamaix  n’aurai  amie.“ 

„Tais  gairs,  deus  te  maldie! 
se  j’ai  fait  (trop)  compaignie 
a cest  chevelier  si, 
de  coi  t’ai  je  honi? 
il  ne  m’enporte  mie.“ 


XVIII.  ' 

C.  Bern.  389.  f°.  139.  v°. 

1.  L’autrier  me  chevalchoie, 
leis  une  sapinoie 

trovai  pastoure  coie, 
k’enki  gairde  sa  proie 
soule  sens  compaignon; 
n’ot  o li  c’un  gaignon 
lieit  de  sa  corroie. 

Li  lous  saut  d’un  bousson, 

si  ait  pris  un  mouton 

aingois  ke  nuls  ne  le  [1.  1]  voie. 

2.  Elle  ploure  et  larmoie, 
ne  seit  ke  faire  doie, 
tire  sa  crine  bloie. 

Celle  pairt  ting  ma  voie, 
regardai  sa  faisson, 

sa  bouche  et  son  menton, 

sa  gorge  ke  blanchoie; 
pues  dix  a Marion, 
k’elle  laist  Robeson, 
sa  proie  li  randroie. 

3.  Celle,  ke  molt  c’esmaie, 
ait  dit  ke  seroit  moie, 
se  je  ceu  li  randoie, 
son  pucellaige  auroie. 

Lors  me  mis  abandon 
brochant  a esperon, 

si  tressailli  la  voie, 
un  cop  de  teil  randon 
feri  el  cowignon 
lou  louf  ke  mort  l’avoie. 

4.  Ceu  fix  ke  je  devoie; 
quant  recouse  ou  la  proie, 
eile  cliante  et  fait  joie, 

et  veult  ke  Robins  l’oie, 
lors  dist  en  sa  chanson : 
„aide  Robeson! 
tes  secors  me  desloie.“ 
J’entent  a sa  raixon, 
ke  me  tient  por  bricon 
et  del  tout  me  flavoie. 

5.  Quant  vi,  ke  la  bergiere 
me  fist  si  laide  chiere, 
errant  en  la  brueire 
descendi  tant  lochiere, 
pues  li  dix  en  riant: 

„belle,  mon  covenant 
veul  sors  ceste  jonchiere; 
la  vostre  aveis  avant, 

or  est  bien  avenant, 
ke  la  moie  requiere.“ 

6.  „Freire,  se  deus  t’aie! 
ne  moi  quier  velonnie; 
car  autrui  seux  amie, 
si  ai  ma  foi  plevie 

a Robin  del  sausoi. 

S’il  me  trovoit  o toy, 
je  seroie  honie.“ 

Bien  persu  son  deloi, 
pues  li  dix:  „per  ma  foi! 
vos  ne  m’eschaipeis  mie.“ 

7.  Maintenant  sens  demoure 
eile  crie  et  si  plore, 

dist:  „Robin  trop  demoure.“  [fehlt  ein  Vers] 
Fix  en  ma  volenteit 
tant  ke  j’ou  a planteit 
de  li  en  petit  d’oure. 

Robins  vint  escouteir, 
s’out  s’amie  crieir 
et  dist:  „deus  te  secorre!“ 

8.  Robins  sens  demoranee 
vint  en  grant  esmaience, 
bien  voit  per  sa  samblance, 
k’el  jeu  de  picenpance 

ont  grant  joie  ambedui. 

Pues  dist;  „conehieis  sui, 
si  fau  a covenances, 
tu  ais  fait  autre  ami; 
quant  ma  foi  te  plevi, 
bien  deceüs  m’enfanee. 

XIX. 

Pastorelle. 

C.  Bern.  389.  f°.  194.  v°. 

1.  Quant  fuelle  chiet  et  flor  fault, 
k’oxillon  perdent  lor  chant 
por  iver  ki  les  asault 

et  les  tormente  form  ent, 
un  jor  a la  grant  froidure 
chevachoie  m’anbleüre, 
s’ai  trovee 

pastourelle 

soule  sens  son  pastourel. 

Chaipe  grixe  ot  afublee, 
s’avoit  en  son  chief  chaipel. 

2.  De  joie  mes  cuers  tressaut 
quant  la  vi  soule  venant; 
onkes  maix,  se  deus  me  saut! 
je  ne  vi  si  bei  enfant. 

De  sa  biaulteit,  k’elle  ot  pure, 

cors  ot  gent,  belle  faiture 

plux  ke  feie. 

Gentement  l’ai  saluee. 

* 

et  dix:  ,,suer,  se  vös  est  bei, 
de  moi  sereis  bien  amee, 
s’avereis  amin  novel.“ 

3.  ,,Certes,  sires,  pouc  vos  valt 
kanke  vos  aleis  querant. 

Teils  cuide  panre,  ke  fault; 
ensi  ferais  maintenant. 

Je  n’ai  de  vostre  amor  eure; 
car  je  seux  toute  seüre 
et  bien  fie; 


C.  Hofmann ? Altfranzösische  Pastourelle. 


337 


ke  se  vos  m’avies  honnie 
et  si  tolue  m’onor, 
bien  tost  m’averies  guerpie 
et  j’en  remanroie  en  plours.“ 

4.  Quant  je  vi  ke  por  proier 
ne  por  prometre  juel 

ne  la  poroie  plaixier, 
k’en  feisse  mon  avel, 
jetai  lai  enmi  l’erboie. 

Ne  cuit  pais,  k’elle  ait  grant  joie; 
ains  sospire, 

ses  poins  tort,  ses  chavols  tire 
et  quiert  son  eschaipement. 

Et  pues  la  fix  je  bien  rire, 
tant  l’acollai  doucement. 

5.  A departir  me  dist:  „sire, 
per  si  reveneis  sovent. 

Vostre  jeus  pais  nen  empire, 
muels  valt  ke  1 comencement.“ 


XX. 

Pastorelle. 

C.  Born.  389.  f°.  195.  r°.  Jocelins. 

1.  Quant  j’o  chanteir  Pakete 
et  ces  menus  oxillons, 
et  je  sent  de  violetes 
odoreir  tous  ces  bouxons, 
lors  est  bien  drois  et  raixons, 
ke  de  chanteir  m’entremete 
por  la  belle  Amelinete 
cui  je  vi  gairdeir  moutons. 

Chantoifc  une  chansonnete, 
dont  molt  me  plaissoit  li  sons. 

2.  Je  me  traix  vers  la  tousete, 
si  guerpi  mes  compaignons, 
pues  li  dix:  „douce  amiete, 

eist  jors  yos  soit  cleirs  et  bons. 

Dous  cuers,  amors  me  semont 
k’en  yos  servir  tout  me  mete, 
k’onkes  si  amerousete, 
se  m’est  vis,  ne  vit  nuls  hom. 

S’or  deveneis  m’amiete 
molt  bone  vie  moinrons.“ 

3.  „Biaul  sire,  se  deus  me  voie! 
vos  en  pairleis  en  pardon  ; 
jai  de  m’arnor  n’aureis  joie, 
c’autrui  en  ai  fait  le  don. 

Se  si  vos  trovoit  Symon, 
ki  de  m’amor  se  coentoie, 
aidier  ne  vos  i poroie. 
ke  ne  fuissies  de  baston 
tueis  enmi  ceste  voie 
ou  depescies  de  gaignons.“ 

4 „Belle,  trop  cowairs  seroie, 
foi  ke  doi  deu  et  ces  nons! 
se  jai  proier  vos  laissoie 
por  vilain  ne  por  gaignons. 

Se  de  vos  un  biaul  respons 
de  vostre  boen  euer  avoie, 
certes  plux  hardis  seroie, 
ke  n’est  leupairs  pe  lions, 
et  plux  de  dix  en  vancroie 
de  teils  vilenes  garsons.“ 

5.  „Molt  vos  oi  vanteir,  biaul  sire, 
d’estre  lie  por  moie  amor; 

maix  toul  [1.  tout]  eil  vos  orai  dire, 
quant  vos  oreis  mon  pastor; 
car,  se  deus  me  doinst  honor! 
n’ait  si  bei  hörne  en  l’empire, 
quant  de  mes  euls  lou  remire, 
ne  bergier  de  teil  vigor. 

Jai  n’aureis  talent  de  rire, 
quant  vos  vaireis  son  irour.“ 

6.  Evos  lou  pastor  plain  d’ire, 
ki  jalous  fut  de  s’amor. 

Vers  moy  vint,  si  me  remire 
com  hons  plains  de  grant  folor, 
pues  si  m’ait  dit  per  irour: 

„teneis  vostre  voie,  sire, 

dame  deus  vos  puist  maldire, 
se  plux  la  proies  d’amors; 
car,  si  m’aist  nostre  sire! 
faire  i poeis  lonc  sejor.“ 

7.  Lors  n’o  je  talent  de  rire, 
quant  irie  vi  le  pastor. 

N’eüsse  mestier  de  mire 
s’il  m’  eilst  ataint  le  jor. 

Li  vilains  per  grant  vigor 
son  arson  toise  et  entire, 
d’un  kairel  me  cuide  occire, 
et  je  montai,  si  m’en  tor; 
maix  tant  vos  puis  je  bien  dire, 
k’ains  maix  n’o  si  grant  paour. 

8.  Elle  me  comence  a dire: 

„revenez  arier,  biaul  sire, 
je  vos  otroi  mon  amor.“ 
maix  por  tot  l’orde  l’empire 
ne  fuisse  torneis  ver  ouls. 

Bemerkungen  und  Emendationen  folgen. 


